CELEX: 32006R1505
Language: ro
Date: 2006-10-11 00:00:00
Title: Regulamentul (CE) nr. 1505/2006 al Comisiei din 11 octombrie 2006 privind aplicarea Regulamentului (CE) nr. 21/2004 al Consiliului cu privire la controalele minime care trebuie să fie efectuate în legătură cu identificarea și înregistrarea animalelor din speciile ovină și caprinăText cu relevanță pentru SEE.

Anunţ juridic important

|

32006R1505

Jurnalul Oficial L 280 , 12/10/2006 p. 0003 - 0006 Jurnalul Oficial L 314 , 01/12/2007 p. 0262 - 0265

		Regulamentul (CE) nr. 1505/2006 al Comisieidin 11 octombrie 2006privind aplicarea Regulamentului (CE) nr. 21/2004 al Consiliului cu privire la controalele minime care trebuie să fie efectuate în legătură cu identificarea și înregistrarea animalelor din speciile ovină și caprină(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a directivelor 92/102/CEE și 64/432/CEE [1], în special articolul 10 alineatul (1) litera (a),întrucât:(1) Regulamentul (CE) nr. 21/2004 prevede că fiecare stat membru trebuie să instituie un sistem de identificare și de înregistrare a animalelor din speciile ovină și caprină în conformitate cu dispozițiile prezentului regulament. În consecință, ar trebui să se definească controalele minime pe care statele membre trebuie să le efectueze în scopul verificării punerii în aplicare satisfăcătoare a cerințelor de identificare și de înregistrare a acestor animale, în conformitate cu prezentul regulament ("controalele").(2) Autoritatea competentă a fiecărui stat membru efectuează controale pe baza unei analize a riscului. Analiza riscului ține seama de toți factorii relevanți, în special considerentele legate de sănătatea animală.(3) Este necesar să se stabilească procentul de exploatații și de animale care trebuie să fie controlate în statele membre. Aceste procente urmează să fie revizuite înainte de 31 decembrie 2009, având în vedere rezultatele rapoartelor controalelor efectuate și prezentate de statele membre.(4) În general, toate animalele dintr-o exploatație sunt supuse controalelor. Cu toate acestea, în cazul exploatațiilor cu peste douăzeci de animale, autoritatea competentă trebuie să fie autorizată să-și limiteze controalele la un eșantion de animale reprezentativ.(5) Comisiei i se prezintă un raport anual de către statele membre, care conține informații privind realizarea controalelor. Prezentul regulament ar trebui să prezinte un model de raport.(6) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Controale privind respectarea Regulamentului (CE) nr. 21/2004 de către exploatanțiStatele membre efectuează controale la fața locului ("controale") pentru verificarea respectării de către exploatanți a obligațiilor de identificare și de înregistrare a animalelor prevăzute la Regulamentul (CE) nr. 21/2004.Controalele se efectuează cel puțin pe nivelurile minime stabilite la articolele 2-5 din prezentul regulament.Articolul 2Numărul exploatațiilor care trebuie să fie controlateAutoritatea competentă efectuează, în fiecare an, controale care acoperă cel puțin 3 % din exploatațiile care dețin cel puțin 5 % din animalele din statul membru.Cu toate acestea, în cazul în care aceste controale indică un nivel semnificativ de nerespectare a Regulamentului (CE) nr. 21/2004, aceste procente vor fi mărite pentru următoarea perioadă de inspecție anuală.Articolul 3Selectarea exploatațiilor pentru controaleAutoritatea competentă selectează exploatațiile care urmează să fie controlate pe baza unei analize a riscului care ține seama, în special, de următoarele elemente:(a) numărul de animale prezente în exploatație;(b) considerentele de sănătate publică și de sănătate animală, în special existența unor focare anterioare de boli ale animalelor;(c) cuantumul primei anuale pentru animalele din speciile ovină și caprină solicitate și/sau plătite exploatației;(d) schimbările substanțiale de situație comparativ cu perioadele precedente de inspecție anuală;(e) rezultatele controalelor efectuate anterior, în special evidența corespunzătoare a registrului animalelor deținute și a documentelor referitoare la circulația animalelor;(f) transmiterea periodică de informații autorității competente;(g) alte criterii stabilite de statul membru.Articolul 4Norme de control(1) Autoritatea competentă efectuează în general controalele fără un anunț prealabil.Cu toate acestea, controalele pot face obiectul unui anunț prealabil atunci când este necesar. Atunci când face obiectul unui anunț prealabil, controlul se limitează la strictul necesar și nu depășește, în general, patruzeci și opt de ore, cu excepția cazurilor excepționale.(2) Controalele pot fi efectuate împreună cu oricare altă inspecție prevăzută de legislația comunitară.Articolul 5Număr de animale care urmează să fie controlate(1) Autoritatea competentă verifică identificarea tuturor animalelor prezente în exploatație.Cu toate acestea, atunci când numărul de animale din exploatație este mai mare de douăzeci, autoritatea competentă poate decide controlarea mijloacelor de identificare a unui eșantion reprezentativ din aceste animale, în conformitate cu normele recunoscute pe plan internațional, cu condiția ca numărul de animale controlate să fie suficient pentru depistarea unui procent de 5 % din cazurile de nerespectare a Regulamentului (CE) nr. 21/2004 de către deținătorii animalelor respective, cu un nivel de încredere de 95 %.(2) Atunci când controlul unui eșantion reprezentativ de animale, realizat în conformitate cu dispozițiile alineatului (1) al doilea paragraf din prezentul articol, indică nerespectarea de către deținător a cerințelor privind mijloacele de identificare și de înregistrare menționate la articolul 3 alineatul (1) din Regulamentul (CE) nr. 21/2004, toate animalele din exploatație sunt supuse controlului.Cu toate acestea, autoritatea competentă poate decide controlarea mijloacelor de identificare a unui eșantion reprezentativ din animalele respective, în conformitate cu normele recunoscute pe plan internațional, care garantează evaluarea a peste 5 % din cazurile de nerespectare, cu o precizie de plus sau minus 2 %, pentru un nivel de încredere de 95 %.Articolul 6Rapoarte elaborate de autoritatea competentăPentru fiecare control, autoritatea competentă elaborează un raport într-un format standardizat la nivel național de către statul membru, care cuprinde cel puțin următoarele informații:(a) motivul selectării exploatației pentru control;(b) persoanele prezente pe durata controlului;(c) rezultatele controlului și orice caz de nerespectare a Regulamentului (CE) nr. 21/2004.Autoritatea competentă acordă deținătorului sau reprezentantului acestuia posibilitatea de a semna raportul și, după caz, de a consemna observațiile sale referitoare la conținutul acestuia.Articolul 7Rapoartele anuale elaborate de statul membruStatele membre prezintă Comisiei, până la 31 august 2008, apoi până la 31 august în fiecare an, un raport anual, în conformitate cu modelul prevăzut în anexă, privind rezultatele controalelor efectuate în cursul perioadei de inspecție precedente și care cuprinde cel puțin următoarele informații:(a) numărul de exploatații în statul membru respectiv;(b) numărul de controale efectuate în exploatații;(c) numărul total de animale înregistrate la începutul perioadei de referință;(d) numărul de animale controlate;(e) orice rezultate ale controalelor care indică nerespectarea Regulamentului (CE) nr. 21/2004 de către deținători;(f) orice sancțiune impusă în conformitate cu articolul 12 alineatul (2) din Regulamentul (CE) nr. 21/2004.Articolul 8Intrare în vigoare și aplicabilitatePrezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Se aplică de la 1 ianuarie 2007.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 11 octombrie 2006.Pentru ComisieMarkos KyprianouMembru al Comisiei[1] JO L 5, 9.1.2004, p. 8.--------------------------------------------------ANEXĂRaport privind rezultatele controalelor efectuate în sectorul ovinelor și caprinelor privind cerințele de identificare și de înregistrare a acestor animale în conformitate cu Regulamentul (CE) nr. 21/20041. Informații generale privind exploatațiile, animalele și controaleleNumărul total de exploatații în statul membru înregistrate la începutul perioadei de referință [1] | |Numărul total de exploatații controlate | |Numărul total de controale efectuate | |Numărul total de animale din speciile ovină și caprină în statul membru înregistrate la începutul perioadei de referință [1] | |Numărul total de animale din speciile ovină și caprină în exploatațiile controlate în cursul perioadei de referință [1] | |2. Cazuri de nerespectare a Regulamentului (CE) nr. 21/2004 pe categorii| Număr de animale în cauză | Număr de exploatații în cauză |1a.Cazuri de nerespectare privind identificarea animalelor din specia ovină | | |1b.Cazuri de nerespectare privind identificarea animalelor din specia caprină | | |2.Discrepanță față de registrul exploatației | | |3.Absența notificării mișcării [2] | | |4.Anomalie privind documentul de circulație | | |5.Animale/exploatații care prezintă un singur caz de nerespectare din cazurile enumerate la punctele 1-4 | | |6.Animale/exploatații care prezintă mai multe cazuri de nerespectare din cazurile enumerate la punctele 1-4 | | |7.Număr total de cazuri de nerespectare privind animale/exploatații (punctele 5 și 6) | | |3. Sancțiuni impuse| Număr de animale care reprezintă cazuri de nerespectare | Număr de exploatații care reprezintă cazuri de nerespectare |Număr total | | |[1] Sau altă dată de referință națională pentru statisticile animalelor.[2] După caz, în conformitate cu articolul 8 alineatul (2) din Regulamentul (CE) nr. 21/2004.--------------------------------------------------